L 320/10 Jurnalul Oficial al Uniunii Europene 7.12.2010 DECIZIA 2010/755/PESC A CONSILIULUI din 6 decembrie 2010 de modificare a Deciziei 2009/906/PESC privind Misiunea de Poliţie a Uniunii Europene (MPUE) în Bosnia și Herţegovina (BiH) CONSILIUL UNIUNII EUROPENE, având în vedere Tratatul privind Uniunea Europeană, în special articolul 28 și articolul 43 alineatul (2), întrucât: (1) La 8 decembrie 2009, Consiliul a adoptat Decizia 2009/906/PESC (!) privind Misiunea de Poliție a Uniunii Europene (MPUE) în Bosnia și Herţegovina (BiH). Respectiva decizie expiră la data de 31 decembrie 2011. MPUE se derulează într-un context care riscă să se degradeze și care ar putea dăuna obiectivelor politicii externe. și de securitate comune prevăzute la articolul 21 din tratat. Ca urmare a intrării în vigoare a Tratatului de la Lisabona, Comitetul politic și de securitate (COPS) exercită controlul politic și conducerea strategică ale Misiunilor de Poliţie ale Uniunii Europene sub autoritatea Consiliului şi a Înaltului Reprezentant al Uniunii pentru afaceri externe și politica de securitate (ÎR). Decizia 2009/906/PESC ar trebui modificată astfel încât să fie prevăzută o valoare de referință financiară care să acopere cheltuielile aferente MPUE pentru perioada 1 ianuarie-31 decembrie 2011, ADOPTĂ PREZENTA DECIZIE: Articolul 1 Decizia 2009/906/PESC se modifică după cum urmează: () JO L 322, 9.12.2009, p. 22. 1. Articolul 9 alineatul (2) se înlocuieşte cu următorul text: „(2)  COPS exercită controlul politic și conducerea stra- tegică a MPUE sub autoritatea Consiliului şi a ÎR.” 2. Articolul 10 alineatul (1) prima teză se înlocuieşte cu următorul text: „(1) Sub autoritatea Consiliului şi a ÎR, COPS exercită controlul politic și conducerea strategică a MPUE.” 3. La articolul 12 alineatul (1) se adaugă următorul paragraf: „Valoarea de referință financiară destinată acoperirii cheltu- ielilor aferente MPUE pentru perioada 1 ianuarie- 31 decembrie 2011 este de 17 600 000 EUR.” Articolul 2 Prezenta decizie intră în vigoare la data adoptării. Adoptată la Bruxelles, 6 decembrie 2010. Pentru Consiliu Președintele J. MILQUET